ТР Президенты Р.Н. Миңнеханов катнашында

ТР финанс министры Р.Р. Гайзатуллинның

25.10.2018 республика киңәшмәсендә

2018 елның 9 аенда ТР тупланма бюджеты

үтәлеше нәтиҗәләре һәм 2018 елга бурычлары

турында нотыгы

Хөрмәтле Рөстәм Нургалиевич!

Хөрмәтле Президиум!

Хөрмәтле киңәшмәдә катнашучылар!

2018 елның 9 аенда Татарстан Республикасының **тупланма** бюджетына 210,4 млрд. сум керем алынды, шул исәптән салым һәм салым булмаган керемнәр – 191,8 млрд. сум, түләүсез алынган керемнәр – 18,6 млрд. сум. Планның үтәлеше 73 процент тәшкил итте. Салым һәм салым булмаган керемнәрнең төзелеше слайдта китерелгән.

**Салым һәм салым булмаган керемнәр буенча республика** бюджеты 160,5 млрд. сумга үтәлде. **Җирле бюджетларның** үз керемнәре барлыгы 31,3 млрд. сум күләмендә җәлеп ителде.

Бюджетның төп керем чыганакларының үтәлеше характеристикасына тукталып узам.

Тупланма бюджетның керемнәре арасында әйдәп баручы урынны **табышка салым** алып тора. Тугыз ай эчендә аның кереме 69,7 млрд. сум тәшкил итте.

Татарстан Республикасы Финанс министрлыгы табышка салымның төп керемнәрен тәэмин иткән бер меңнән артык оешмага мониторинг ясауны дәвам итә. Слайдта сез салым үсешен тәэмин иткән һәм түләүләрне киметкән предприятиеләрнең санын күрәсез.

30 октябрь – салым түләүчеләрнең әлеге елның 9 ае өчен хисапларын тапшыру вакыты. Фактик нәтиҗәләр нигезендә бу мәсьәлә буенча алга таба эш алып бару өчен безгә салым органнары, Икътисад министрлыгы, тармак министрлыклары, предприятиеләр белән салым буенча кимүе барлыкка килгән оешмаларга җентекле анализ ясау мөһим.

Киләсе салым – **транспорт салымы**. Ул 1,9 млрд сум күләмендә алынды. Үткән ел белән чагыштырганда, динамика уңай.

Шуның белән бергә, банкротларны исәпкә алмаганда, транспорт салымы буенча недоимка шактый һәм ул 928 млн. сум тәшкил итә. Бу – барлык салымнар буенча недоимка күләменең өчтән бере дигән сүз.

Сезнең белән бергәләп, мин районнарга, шәһәрләргә мөрәҗәгать итәм, безгә, юл төзелешенә юнәлтелгән салымның максатчан характерда булуын исә алган хәлдә, недоимканы каплау мәсьәләсендә эшне көчәйтергә кирәк.

Алга таба – җирле бюджетларның төп керемнәре булган салымнар хакында. Беренче чиратта бу – **физик затларның кеременә салым**.

Хисап чорында республиканың тупланма бюджетына салым барлыгы 52,0 млрд. сум күләмендә керде. Салым буенча керемнәр динамикасы уңай урнашты, үткән ел дәрәҗәсенә үсеш темпы 6,3% тәшкил итте. Еллар буенча керемнәр мәгълүматы слайдта тәкъдим ителгән.

Җирле бюджетларга 15,8 млрд.сум яисә планлы билгеләнештән 75 процент җәлеп ителде.

Шул ук вакытта аерым регионнарда салым буенча план үтәлеше проценты республикадагы уртача дәрәҗәдән түбән урнашты.

Планлы билгеләнешләренең түбән үтәлеше недоимканы җәлеп итү буенча тискәре тенденцияләргә бәйле булган муниципалитетларга аерым тукталам. Аларны сез экранда күрәсез.

6 айда бюджет үтәлеше йомгакларына багышланган киңәшмәдә күрсәтелгән кимчелекләр 7 регионда билгеләнгән иде. 9 ай йомгаклары буенча физик затларның кеременә салым буенча планны тәэмин итү чаралары 3 регионда тулы күләмдә кабул ителмәде. Шуңа бәйле Югары Ослан, Сарман, Чистай администрациясе башлыкларына мөрәҗәгать итәм, салым җыю буенча ведомствоара комиссияләрнең эшен көчәйтергә, физик затларның табышына салымның планлаштырылган күләменең керүен тәэмин итәргә һәм недоимканы киметергә кирәк.

Муниципалитетлар өчен әһәмиятле булып, **җир салымы** санала. Ул 5,6 млрд. сум күләмендә алынды. Еллык планның үтәлеше 72 процент.

Җир салымы керемнәренең динамикасы уңай. Шул ук вакытта кайбер муниципалитетлар тарафыннан салым буенча кимүгә юл куелган. Шуның белән бергә 8 муниципаль берәмлектә недоимканы җәлеп итү (банкротларны исәпкә алмаганда) үткән ел керемнәре дәрәҗәсенә ирешергә мөмкинлек бирә.

Шуңа бәйле планлы билгеләнешләрне тулы күләмдә үтәү өчен недоимканы булдыра алганча каплау әһәмияте турында муниципалитетларга хәбәр итәм.

Республика бюджетына **федераль чаралар** керү турында берничә сүз.

2018 елның 9 аенда федераль бюджеттан 17,6 млрд. сум керде. Еллык планда 28,7 млрд. сум яисә 61 процент. Ел азагына кадәр 11 млрд. сумнан артык үзләштерергә кирәк.

Шуңа бәйле, министрлыклар һәм ведомстволар җитәкчеләренә – федераль бюджеттан акчалар алучыларга мөрәҗәгать итәм. Әлеге елның ахырына аларны тулысынча үзләштерергә кирәк.

**Киләсе мәсьәлә – Дәүләт торак фондына** чаралар җыю.

Кабул ителгән йөкләмәләр 7 млрд. 497 млн. сум тәшкил итте. 9 айда программаны гамәлгә куюга 5,6 млрд. сум керде.

Шуның белән бергә, барлык регионнар да үз өсләренә алган йөкләмәләрне башкармый. Бу регионнар исемлеге слайдта китерелгән. Әлеге муниципаль районнарга һәм шәһәр берәмлекләренә артка калмаска тәкъдим ителә.

Алга таба 2018 елның 9 аенда **бюджетның чыгым өлеше** үтәлеше турында.

Татарстан Республикасының **тупланма бюджетының** чыгымнары 185,7 млрд. сум тәшкил итте. **Республика бюджетының** чыгымнары барлыгы 156,2 млрд. сум күләмендә башкарылган. Муниципаль берәмлекләрнең чыгымнары 59,1 млрд сум тәшкил итте.

Ел башына калган бюджет акчалары һәм 9 айда кергән табышлар үз вакытында һәм тулысынча өстәлгән сумма белән хезмәт хакларын, бюджет оешмаларының агымдагы чыгымнарын түләргә, инвестицияле программаларны финансларга мөмкинлек бирде.

Җирле бюджетларга бюджетара трансфертлар үз вакытында һәм тулы күләмдә барлыгы 29,6 млрд. сум бүлеп бирелде.

Россия Федерациясе Президентының май Указлары нигезендә **аерым категория хезмәткәрләрнең хезмәт хаклары дәрәҗәсенә ирешү буенча эшкә** аерым тукталасым килә.

Агымдагы елның 9 ае дәвамында бюджет өлкәсенең аерым категория хезмәткәрләренә эш хакларын түләү республика икътисадында уртача хезмәт хакының билгеләнгән дәрәҗәсеннән чыгып ай саен тәэмин ителде.

Экранда 9 ай өчен фактик мәгълүматлар китерелгән. Алар бюджет өлкәсенең аерым категория хезмәткәрләренең эш хакларын арттыру параметрларының үтәлүе турында сөйли.

2012 елның 7 маеннан Россия Федерациясе Президенты Указларын гамәлгә кую кысаларында **чыгымнарны** **камилләштерү** һәм бюджеттан тыш эшчәнлектән керемнәр җыю мәсьәләләре эшләнде.

Социаль юнәлешле министрлыклар ягыннан камилләштерү чараларының конкрет исемлеге слайдта китерелде. Хөрмәтле министрлардан камилләштерү чараларын уздыру графигыннан калышмауларын үтенәм.

**Бюджеттан тыш** керемнәргә карата шуны әйтәсем килә: 2018 елның 9 аенда республика учреждениеләре түләүле хезмәт күрсәтүдән 6 млрд. сум яисә еллык планның 86% күләмендә керемнәр алды. Муниципаль учреждениеләр тарафыннан 1,8 млрд.сум яисә еллык планның 64% җыелды.

Шуның белән бергә министрлыклар карамагындагы аерым учреждениеләрнең план үтәлеше түбән. Аларны сез экранда күрәсез.

Алдагы слайдта бюджеттан тыш чараларны җәлеп итү мәсьәләсендә артка калган регионнар күрсәтелә.

9 айда республика учреждениеләре тарафыннан эш хакларын түләүгә 3,7 млрд.сум яисә еллык планнан 82% күләмендә түләүле хезмәт күрсәтүдән керемнәр юнәлтелде. Муниципаль учреждениеләр 906 млн. сум юнәлтте.

Министрлыклар, идарә тармаклары, җирле үзидарә органнары җитәкчеләреннән 2018 елга билгеләнгән планнарны башкару өчен барлык кирәкле чараларны тормышка ашыруларын үтенәм.

Алга таба – **тарифлау исемлеген тикшерүдә** башкарылган эш хакында.

Ел саен 1 сентябрьгә Татарстан Республикасында бюджет өлкәсе учреждениеләренең актуаль тарификациясен чыгару буенча чаралар үтә. Аның срокларын экранда күрәсез.

Октябрьдә мәдәният учреждениеләре буенча тарификацияне формалаштыру тәмамланды. Якынча 19 мең штаттагы берәмлекне үз эченә алган 308 учреждение иңләп алынды. Аларның хезмәт өчен түләү фонды 6 млрд.сум тәшкил итте. Икътисади һәм социаль тикшеренүләр үзәге, Мәдәният министрлыгы һәм Финанс министрлыгы бергәләп тарификацияне формалаштыруның дөреслеген тикшерде һәм хаталарны төзәтү эшләрен үткәрде. Иң таралган хаталарны экранда күрәсез.

Моннан тыш, Финанс министрлыгы тарафыннан хезмәт хакы фонды үсеше сәбәпләре анализланды. Аларны сез экранда күрәсез.

Киләсе этап – шундый ук чараларны социаль хезмәт күрсәтү һәм социаль яклау учреждениеләрендә үткәрү.

Алга таба – **белем бирү оешмалары**. Биредә 29 октябрьгә кадәр   
гомуми белем бирү оешмалары, мәктәпкәчә белем бирү оешмалары, өстәмә һөнәри белем бирү учреждениеләре буенча 2018-2019 уку елына барлык чараларны төгәлләргә кирәк.

Бүген хезмәт өчен түләүнең яңа шартлары буенча хезмәткәрләрне тарифлау белем бирү учреждениеләренең 90% буенча формалаштырылды. Алдагы слайдта белем бирү учрежениеләре буенча иң күп хаталар ясаган районнар китерелде.

Хөрмәтле хезмәттәшләр, тарифлауны тикшергәндә, куелган срокларны төгәл үтәвегезне сорыйм.

**Төзелеп бетмәгән объектлар** турында берничә сүз.

2018 елның 1 октябренә төзелеп бетмәгән объектларга финанс кертемнәр 35,1 млрд. сум тәшкил итте. Алардан республика министрлыкларына 31,7 млрд. сум, муниципалитетларга – 3,4 млрд.сум туры килә.

Слайдта сез барлыкка килү сроклары буенча төзелеп бетмәгән күләмнәрне күрәсез. Үткән еллар объектларына 21,9 млрд.сум яисә 62 процент туры килә.

Төзелеп бетмәгән күләмнәрнең килеп чыгу сәбәпләре ачыкланды. Аларны сез экранда күрәсез.

Аерым районнар һәм республика министрлыклары шундый зур вакыт аралыгында төзелеп бетмәгән объектларны төгәлләүгә юнәлтелгән чаралар үткәрә ала иде. Бу регионнар һәм министрлыклар – слайдта.

Шунысын әйтергә кирәк, төзелеп бетмәгән объектларны сафка кертү срокларына **дебитор бурыч** хәле дә йогынты ясый.

Агымдагы елның 1 октябренә дебитор бурыч 22,2 млрд.сум тәшкил итте. Алардан республика учреждениеләренә 18 млрд.сум, муниципаль учреждениеләргә 4,2 млрд.сум туры килә. Слайдтан сез дебитор бурычның конкрет министрлыклар һәм регионнар буенча бүленешен күрәсез.

Хәзерге вакытта һәрбер бюджет акчаларын баш бүлүченең график нигезендә дебитор бурычын каплау буенча эше дәвам итә.

Алдагы мәсьәлә – **дәүләт һәм муниципаль учреждениеләрне бухгалтерлык исәбенең һәм эш хакын исәпләүнең бердәм системасына күчерү буенча чаралар**.

Хәзерге вакытта бердәм системага күчү барышында биш мең тугыз йөз дәүләт һәм муниципаль учреждениесе яисә гомуми саннан 86% катнаша. Үткәрелгән эш нәтиҗәләре слайдта.

Идарә тармагы буйсынуындагы учреждениеләрен күчерүне вакытында һәм сыйфатлы оештырган аерым министрлыкларга һәм муниципаль районнарга рәхмәтемне белдерәм. Алар экранга чыгарылган.

Шул ук вакытта аерым районнар сроклардан артка кала һәм аларның бухгалтерлык исәбен алып баруларында хаталар бар. Иң киң таралган хаталар слайдта.

Хәзер республика учреждениеләрендә хезмәт хакын исәпләүдә файдаланылган чаралар буенча эш алып барыла. Бу елның ахырына кадәр әлеге эшләр төгәлләнергә тиеш.

2019 елның 1 гыйнварыннан барлык дәүләт һәм муниципаль учреждениеләр, җирле үзидарә органнары бухгалтерлык исәбен һәм хезмәт хакларын күчерүне тормышка ашыруны бердәм системада алып бару планлаштырыла. Министрлыклар, идарә тармаклары җитәкчеләреннән, администрация башлыкларыннан чараларны башкаруны сыйфатлы оештыруларын үтенәм.

Алга таба **контроль-ревизия эшчәнлеге турында**. 2018 елның 9 аенда Финанс министрлыгының Казначылык департаменты контроль-резивия бүлекчәләре 240 тикшерү үткәрде. Экранда сез нинди тәртип бозу очраклары ачыкланган һәм аларның ничәсе юкка чыгарылганын күрә аласыз.

Агымдагы елда **бюджет үтәлеше турында мәсьәләне тәмамлап** искәртеп узам, калган вакыт эчендә безгә сезнең белән бергәләп агымдагы ел бюджетының сыйфатлы үтәлешен тәэмин итәргә, керемнәрне җыю буенча эшне көчәйтергә, салымнар буенча бурычларны булдыра алганча киметергә, белдерү кәгазе килү белән мөлкәткә салымнарны җәлеп итү эшен уздырырга, бюджет һәм бюджеттан тыш чыганакларны кертеп, чыгым өлеше чараларын рациональ һәм нәтиҗәле файдаланырга, федераль һәм республика чараларыннан нәтиҗәле һәм тулысынча файдалануны тәэмин итәргә кирәк. Елны әҗәтләрсез тәмамлау, бюджет чараларын тулысынча һәм нәтиҗәле үзләштерү – әлеге чараларның нәтиҗәсе булырга тиеш.

**2019-2021 елларга бюджет проекты** хакында.

14 сентябрь көнне Татарстан Республикасы Министрлар Кабинеты утырышы узды. Шунда республиканың социаль-икътисадый үсеше фаразы һәм Татарстан Республикасының тупланма бюджеты проекты хупланды.

27 сентябрь көнне Татарстан Республикасы Президенты тарафыннан Дәүләт Советына бюджет юлламасы кертелде. 2 октябрьдән алып 10 октябрьгә кадәр – Комитетлар утырышлары һәм Парламент тыңлаулары узды, Чаллы, Лаеш һәм Буада зональ киңәшмәләр үтте. 18 октябрь көнне Дәүләт Советы республиканың бюджет проектын беренче укылышта кабул итте.

Республика бюджеты күләмнәре түбәндәгечә: керемнәр – 228,2 млрд. сум, чыгымнар – 232,3 млрд. сум, дефицит - 4,1 млрд. сум.

Татарстан Республикасы тупланма бюджеты түбәндәге күләмнәрдә фаразлана: керемнәр – 271,5 млрд. сум, чыгымнар – 275,6 млрд. сум, дефициты 4,1 млрд. сум.

2020-2021 елларга тупланма бюджет һәм республика бюджеты параметрларын экранда күрәсез.

2019 елда дәүләт программалары буенча чыгымнар бүленеше дәвам итәчәк. Алдан ясалган фараз буенча чыгымнарның якынча 90 проценты программалар белән иңләп алыначак. Бюджетлар чыгымнарында **яңалык** буларак 2019 елдан башлап, дәүләт программалары составында илкүләм һәм федераль проектларны финанслау торачак. Хәзерге вакытта федераль дәрәҗәдә 13 илкүләм проект расланган, аларның төзелешен 60тан артык федераль проект тәшкил итә. Безнең тармак министрлыклары илкүләм проектлар буенча финанслашу пропорцияләрен билгеләү турында федераль министрлыклар белән килешүләр төзү эшен алып бара.

Татарстан Республикасы өчен федераль бюджеттан финанслашуның чик дәрәҗәсе 81 процентка кадәр арттырылуын искәртеп узам. Шулай итеп, министрлыклар җитәкчеләре алдында килешүләргә финанслашуның максималь дәрәҗәсен һәм Татарстан өчен бүлеп бирелгән федераль бюджет чаралары күләмнәрен кертүне тәэмин итү бурычы тора.

Хәзерге вакытта республиканың районнарына, шәһәрләренә **җирле бюджетларны формалаштыру буенча** эшнеактив уздыру кирәк.

Шул ук вакытта бюджетларны формалаштыру барышында салымнар буенча **гамәлдәге муниципаль актларга төзәтмәләр кергәндә, аларга үзгәрешләр** вәкиллекле органнарга бюджет турында карарлар проектын керткәнче кабул ителергә тиеш. Бу җир салымына, физик затларның милегенә, шулай ук алдан йөкләтелгән керемгә берләшкән салымга кагыла. Финанс министрлыгы бу мәсьәлә буенча мониторинг үткәрә. Үзгәрешләрне кабул итүне закон белән билгеләнгән вакыт чикләрендә тәэмин итүегезне үтенәм.

Шулай ук җирле бюджетларны формалаштыру буенча эштә **2019 елга муниципаль учреждениеләрнең финанс тәэмин ителеше нормативларына** нигезләнергә кирәк.

Хәзерге вакытта муниципаль һәм дәүләт учреждениеләренең финанс тәэмин ителеше нормативларын формалаштыру буенча чаралар үткәрелде. Бу эш нәтиҗәсендә 40 якын норматив хокукый акт кабул ителде. Алар буенча 2019 елга дәүләт һәм муниципаль хезмәт күрсәтүгә учреждениеләрнең норматив чыгымнары билгеләнә. Бу норматив хокукый актлар турында мәгълүмат слайдта китерелгән.

Финанс тәэмин ителеш нормативларын формалаштыру белән бергә хәзерге вакытта **2019 елга түләүле хезмәт күрсәткәндә план күрсәткечләре** эшләнә һәм килештерелә.

Җирле бюджетларны кабул итүгә килгәндә, әйтергә кирәк, алар республика бюджеты кебек үк 2019 елга, 2020 һәм 2021 еллар план чорына раслана.

Муниципаль сессияләрдә 2019-2021 елларга җирле бюджетлар турында карарларны раслаган вакытта керемнәр, чыгымнар буенча Финанс министрлыгында килештерелгән күрсәткечләрне сакларга һәм җирле бюджетларны дефицитсыз кабул итәргә кирәк.

Чыгышымны тәмамлап, искәртеп узам, киләсе елда резервларын файдалану аша (ягъни аның керемнәренең артуы) бюджетның тигезлеген тәэмин итү, салымнар буенча недоимканы каплау һәм чыгымнарда камилләштерүгә йөз тоткан чаралар үткәрү таләп ителә.

Чыгышым тәмам.

Игътибарыгыз өчен рәхмәт.